Matabele Thompson (bynaam vir Francis Robert Thompson) was 'n Zimbabwiese (Rhodesiese) pionier en konsessionaris. In 1857 in Port Elizabeth gebore. Hy begin sy lewe op die Diamantveld, vestig hom op 'n plaas aan die noordgrens, maar laat vaar dit nadat sy vader deur naturelle vermoor is. Hy het in Betsjoeanaland gewoon toe Rhodes hom gevra het om die kampongstelsel in Kimberley te organiseer. Terwyl hy in die vroeë Johannesburg gewerk het, is hy vanweë sy invloed oor die naturelle deur Rhodes gekies om Lobengula te besoek. Hy het van hom die geskiedkundige konsessie verkry waarop die oktrooi gebaseer is. Was van 1895 tot 1903 lid van die Kaapse Parlement en is oorlede in 1927. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.